Ramsar-områder i Norge

Ramsar-områder i Norge omfatter 63 vernede våtmarksområder eller grupper av områder som er vernet i henhold til Ramsar-konvensjonen. Områdene som er valgt ut regnes som særlig viktige for fugler regionalt, nasjonalt og internasjonalt, og har derfor fått internasjonal beskyttelse. Ramsar-områdene i Norge er som hovedregel først gitt et nasjonalt vern som naturreservat, landskapsvernområde eller biotopvern (oftest fuglefredningsområde).

 Ramsar-konvensjonen 
Ramsar-konvensjonen er en internasjonal miljøvernavtale som ble inngått i byen Ramsar i det nordlige Iran i 1971. Avtalen fikk navnet Convention on Wetlands of International Importance, men kalles som oftest kun for Ramsar-konvensjonen.

Norge var i 1974 et av de første landene som ratifiserte våtmarkskonvensjonen. Miljødirektoratet er forvaltningsmyndighet for konvensjonen. Per 2009 har 159 land ratifisert avtalen, og avtalen omfatter 1 880 verneområder, på tilsammen 185 000 km². Landene forplikter seg til å vektlegge bevaring av våtmark, samarbeide om vern av våtmark, og å opprette minst ett såkalt Ramsar-område hver. Disse områdene skal være viktige i internasjonal målestokk og skal gis et spesielt vern.

Opprinnelig konsentrerte konvensjonen seg om å ivareta våtmarker som leveområde for spesielt våtmarksfugler. I dag har den et bredere perspektiv, noe som betyr at vannressursforvaltning og fattigdomsproblematikk er blitt integrert i konvensjonen.

 Våtmark og våtmarksfugler 
Konvensjonen legger særlig vekt på områdenes betydning for ulike typer våtmarksfugler, og definerer «våtmark» som: grunne sjøområder ned til 6 meters dyp, strandsoner, fuktenger, ulike typer ferskvann og elver m.v. De norske verneområdene omfatter både grunne fjorder, strandeng, høyfjellsmyr og elvedelta i ferskvann og saltvann.

Våtmarksområder har særlig betydning som habitat for flere ulike arter migrerende fugler gjennom ulike deler av året: som rasteplass under trekket vår og høst, som hekkeområde i sommersesongen, som mytingsområde en kort periode på sommeren, eller som overvintringsområde. Det samme våtmarksområdet kan dekke behovene for ulike fuglearter til ulike tider av året. Våtmarksområdene i elvedeltaet i Stabbursnes naturreservat i Finnmark brukes til overvintring av ærfugl, flere typer ender myter her, mens flere fuglearter, i særlig grad store flokker av polarsnipe, raster her under trekket.

 Ramsar-områder i Norge 
I Norge finnes det 63 enkeltområder eller våtmarkssystemer som har blitt utpekt som Ramsar-områder. De fleste av disse områdene er fra før vernet i medhold av naturvernloven eller svalbardmiljøloven, og de fleste ligger langs kysten. Samlet utgjør disse våtmarkssystemene et areal på ca. 8813 kvadratkilometer, hvorav de to største naturreservatene Bjørnøya og Hopen utgjør mer enn 6000 kvadratkilometer. Det meste av vernearealet er saltvann, mens landarealet (inkludert ferskvann) utgjør over 750 kvadratkilometer.

Disse områdene har blitt utpekt i sju omganger, først i 1975, så i 1985, 1996, 2002, 2011 og 2013regjeringen.no Tolv nye Ramsarområder, 15. juli 2013; Se også denne pressemeldingen fra 17.4.2013 med detaljert oversikt.. I 2014 kom en mindre utvidelse ved at Trondheimsfjorden våtmarkssystem ble utvidet fra 4 til 13 delområder. Internasjonal anerkjennelse til våtmarksområder i Trondheimsfjorden ;  miljodirektoratet.no, 29.10.2014 

I forbindelse med utvidelsene i 1996 og 2002 ble det i større grad utpekt regionale klynger av naturreservater og andre verneområder, kalt «våtmarkssystem». Slike våtmarkssystemer kan omfatte én enkelt kommune (som Lista i Farsund og Giske), nabokommuner i samme biotopstruktur (Balsfjord våtmarkssystem i Balsfjord og Tromsø, Nordre Tyrifjorden våtmarkssystem i Hole og Ringerike kommuner) eller en større region (Jæren våtmarksystem i seks kommuner, Trondheimsfjorden våtmarkssystem i sju kommuner i to fylker). Ved utvidelsen i 2013 var det særlig mange fra Nordland, og særlig vekt på fuglefjell.

Direktoratet for naturforvaltning skrev i 2008 at de i 2005 «hentet inn informasjon om potensielle nye kandidatområder». Direktoratet har også sagt at «Siktemålet er å få med det ypperste av norsk våtmarksnatur på listen – inkludert områder fra fastlandet, Svalbard og Jan Mayen. Nye norske nominasjoner vil være i tråd med konvensjonens mål om flere områder globalt, med særlig fokus på områdetyper som er lite representert i dag».

 Fylke Navn Km² Vernetype Opprettet Ramsar Østfold Kurefjorden naturreservat 4 Naturreservat 1978 1985 Østfold Øra naturreservat 15,6 Naturreservat 1979 1985 Akershus Nordre Øyeren naturreservat 62 Naturreservat 1975 1985 Hedmark, Oppland Atnsjømyrene naturreservat 5,3 Naturreservat 2001 2011 Hedmark Hedmarksvidda vms: Endelausmyrene 5 Naturreservat 1981 2011 Hedmark Hedmarksvidda vms: Brumundsjøen-Harasjømyra 6,2 Naturreservat 1981 2011 Hedmark Hedmarksvidda vms: Lavsjømyrene-Målikjølen 25,3 Naturreservat 2001 2011 Hedmark Kvisleflået og Hovdlia naturreservat 56,8 Naturreservat 1981, 2005 2002 Hedmark Tufsingdeltaet naturreservat 9,2  Naturreservat 1975 2002 Hedmark Åkersvika naturreservat 4,3 Naturreservat 1974 1975 Oppland Dokkadeltaet naturreservat 3,7  Naturreservat 1990 2002 Oppland Fokstumyra naturreservat 7,8 Naturreservat 1923, 1969 2002 Oppland Hynna naturreservat 15,4 Naturreservat 1990 2002 Buskerud Fiskumvannet naturreservat 1,2 Naturreservat 1974 2013 Buskerud Nordre Tyrifjorden vms: Averøya 1,1 Naturreservat 1985 1996 Buskerud Nordre Tyrifjorden vms: Juveren 0,4 Naturreservat 1985 1996 Buskerud Nordre Tyrifjorden vms: Karlsrudtangen 0,9 Naturreservat 1985 1996 Buskerud Nordre Tyrifjorden vms: Lamyra 0,3 Naturreservat 1975 1996 Buskerud Nordre Tyrifjorden vms: Synneren 0,5 Naturreservat 1985 1996 Vestfold Ilene og Presterødkilen våtmarkssystem (2 delområder) 1,8 Naturreservat 1969, 1981 1985 Telemark Møsvasstangen landskapsvernområde 14,3 Landskapsvernområde 1989 1996 Agder Lista våtmarksystem (10 delområder) 7,2 Naturreservat – 1996 Rogaland Jæren våtmarksystem (22 delområder) 22 Naturreservat og fuglefredningsområde – 1985, 2002 Rogaland Rott-Håstein-Kjør fuglefredningsområde medKjørholmane naturreservat 107,2 Fuglefredningsområdemed naturreservat 1982, 2003 2011 Møre og Romsdal Giske våtmarksystem (6 delområder) 5,5 Naturreservat og fuglefredningsområde 1988 1996 Møre og Romsdal Harøya våtmarksystem: Lomstjønna 0,1 Naturreservat 1988 1996 Møre og Romsdal Harøya våtmarksystem: Lyngholman 0,65 Naturreservat 1988 1996 Møre og Romsdal Harøya våtmarksystem: Malesanden og Huse 0,7 Fuglefredningsområde 1988 1996 Møre og Romsdal Harøya våtmarksystem: Selvikvågen 0,4 Naturreservat 1988 1996 Møre og Romsdal Mellandsvågen naturreservat 1 Naturreservat 1988 1996 Møre og Romsdal Runde (5 delområder) 13,5 Naturreservat og fuglefredningsområder 1981 2013 Møre og Romsdal Sandblåst/Gaustadvågen naturreservat 2,5 Naturreservat 1988 1996 Trøndelag Froan naturreservat og landskapsvernområde 484 Naturreservat 1979  1996  Trøndelag Havmyran naturreservat 40 Naturreservat 1982  2002 Trøndelag Ørland våtmarkssystem: Grandefjæra 15,8 Naturreservat 1983 1985 Trøndelag Ørland våtmarkssystem: Hovsfjæra 1,2 Dyrefredningsområde 1983  1985 Trøndelag Ørland våtmarkssystem: Innstrandfjæra 1,1 Dyrefredningsområde 1983  1985 Trøndelag Ørland våtmarkssystem: Kråkvågsvaet 11,9 Dyrefredningsområde 1983  1985  Trøndelag  Trondheimsfjorden våtmarkssystem (12 delområder) 2,6 Naturreservat og dyrefredningsområde 1983  2002/2014 Trøndelag Horta naturreservat og dyrefredningsområde 31,6 Naturreservat og dyrefredningsområde 2003 2013 Trøndelag Innherred ferskvannssystem: Hammervatnet 0,4 Naturreservat 1984 2013 Trøndelag Innherred ferskvannssystem: Lundselvoset 0,3 Naturreservat 1984  2013 Trøndelag Innherred ferskvannssystem: Lyngås-Lysgård 1 Fuglefredningsområde 1984  2013 Trøndelag Sklinna naturreservat 5,9 Naturreservat 2003 2011 Trøndelag Vest-Vikna kystlandskap (10 delområder) 135,9  Naturreservat og fuglefredningsområder 2003  2013 Trøndelag Øvre Forra naturreservat 108 Naturreservat 1990 2002 Trøndelag Tautra og Svaet 16,5 Naturreservat 1984  1985  Trøndelag Ulendeltaet naturreservat 2,8 Naturreservat 1984 2011 Nordland Anda naturreservat 0,5 Naturreservat 2002  2013 Nordland Bliksvær naturreservat 43  Naturreservat 2002  2002 Nordland Glomådeltaet landskapsvernområde 6,1 Landskapsvernområde 1997 2011 Nordland Grunnfjorden naturreservat 14,7 Naturreservat 2000  2013 Nordland Horsvær naturreservat 170,4 Naturreservat 2002  2013 Nordland Karlsøyvær naturreservat 49  Naturreservat 1977 2002 Nordland Laukvikøyene naturreservat 10,8 Naturreservat 2002  2013 Nordland Lovunda/Lundeura naturreservat 1,5 Naturreservat 2002  2013 Nordland Måstadfjellet naturreservat medMåstadfjellet landskapsvernområde 8 Naturreservat og landskapsvernområde 2002  2013 Nordland Risøysundet naturreservat 5 Naturreservat 2002  2013 Nordland Røstøyan landskapsvernområde med Nykan naturreservat 69,9 Landskapsvernområde og naturreservat 2002 2011 Nordland Skogvoll naturreservat 55,4  Naturreservat 1983 2002 Nordland Evenes vms: Sommervatnet 0,16  Naturreservat 1997 2011 Nordland Evenes vms: Kjerkvatnet 2,2  Naturreservat 1997 2011 Nordland Evenes vms: Nautå 0,4  Naturreservat 1997 2011 Troms Evenes vms: Tennvatn 0,6  Naturreservat 1995 2011 Troms Evenes vms: Myrvatn 0,9   Naturreservat 1995 2011 Troms Balsfjord våtmarkssystem: Kobbevågen 6,2 Naturreservat 1995  2002 Troms Balsfjord våtmarkssystem: Sørkjosleira 3,7 Naturreservat 1995 2002 Troms Balsfjord våtmarkssystem: Grindøysundet 7,9 Naturreservat 1995 2017 Troms Reisautløpet naturreservat 6 Naturreservat 1995 2011 Troms Målselvutløpet naturreservat 12,9 Naturreservat 1995 2011 Finnmark Pasvik naturreservat 19 Naturreservat 1993 1996 Finnmark Slettnes naturreservat 12,3 Naturreservat 1996 2002 Finnmark Stabbursnes naturreservat 15,6 Naturreservat 1983 2002 Finnmark Tanamunningen naturreservat 34 Naturreservat 1991 2002 Svalbard Bjørnøya naturreservat 2983 Naturreservat 2002 2011 Svalbard Dunøyane fuglereservat 11,9 Fuglereservat 1973 1985 Svalbard Forlandsøyane fuglereservat 5,4 Fuglereservat 1973 1985 Svalbard Gåsøyane fuglereservat 2,4 Fuglereservat 1973 1985 Svalbard Hopen naturreservat 3254 Naturreservat 2003 2011 Svalbard Isøyane fuglereservat 2,3 Fuglereservat 1973 1985 Svalbard Kongsfjorden fuglereservat 7,3 Fuglereservat 1973 1985 Svalbard Nordenskiöldkysten og Ingeborgfjellet 317,5 Del av nasjonalpark 2003 2011 Svalbard Sørkapp fuglereservat med Stormbukta og Sørkapplandet 397,1 Fuglereservat, del av nasjonalpark 1973 2011

 Referanser 
Fotnoter

Eksterne lenker
 ramsar.org: The Annotated Ramsar List: Norway
 sabima.no: Ramsarområder i Norge

Kategori:Verneformer